section_heading: Objava i promidžba
paragraph_text: United Abominations izvorno je trebao biti objavljen u listopadu 2006. godine, no kad se ugovoreno vrijeme objave počelo približavati, Mustaine je u kolovozu 2006. časopisu Billboard rekao: "Upravo ga dovršavamo. Moramo još malo raditi na njemu dok ne bude gotov, ali trebao bi biti objavljen iduće godine."<ref> Dovršeni uradak procurio je na internet u travnju 2007. godine, a prvo službeno izdanje albuma bilo je objavljeno 8. svibnja isključivo u Japanu i sadržavalo je obradu pjesme "Out on the Tiles" Led Zeppelina.<ref> Diljem svijeta bio je objavljen tjedan dana kasnije. U prvom je tjednu objave u SAD-u bio prodan u gotovo 60.000 primjeraka i debitirao na osmom mjestu ljestvice Billboard 200, 10 mjesta više nego prethodni uradak, The System Has Failed iz 2004. godine.<ref> U Finskoj je debitirao na drugom mjestu, u Kanadi na petom, dok je u sedam ostalih država ušao u top 30. Do 19. kolovoza 2007. u SAD-u je bio prodan u 122.000 primjeraka.